**MEĐUNARODNA EKO ŠKOLA**

**Dječji vrtić Pčelica**

Braće Radića 13a, 43240 Čazma, Hrvatska

djecji.vrtic.pcelica@bj.t-com.hr, 043/771-419, 099/2771-419

KLASA: 602-02/20-02/01

UR. BROJ: 2110-06/05-20/04

Čazma, 05. svibnja 2020.

**Dragi roditelji,**

Bliži nam se 11. svibnja 2020. i djelomični povratak djece u vrtić. Suočeni s pojavom novog, nimalo bezopasnog virusa COVID-19 koji se vrlo lako prenosi kapljičnim putem želimo vas upoznati s uvjetima koji moraju biti zadovoljeni kako bi Vaše dijete moglo u ovom razdoblju pohađati vrtić. Važno je da se sljedećih uputa svi pridržavamo kako bi spriječili daljnje širenje virusa te kako bi se što prije sve vratilo u normalu.

**#OSTANI DOMA** je i dalje na snazi za sve one koji imaju mogućnost to osigurati svojoj djeci. Također, djeca s kroničnim bolestima ili ona koja su u doticaju s kroničnim bolesnicima neće u ovom trenutku moći polaziti vrtić.

**Prednost će imati ona djeca čija oba roditelja rade i nemaju dodatnu mogućnost zbrinjavanja.** U skupini može boraviti maksimalno devetero djece i jedan odgojitelj (10 osoba). Nakon formiranja skupine djece, 14 dana od početka primjene ovih uputa uključujući neradne dane, ne primaju se nova djeca u skupinu.

*Molimo sve one koji nemaju potrebu voditi dijete neka ne dovode kako ne bi zauzeli mjesto djeci koja imaju stvarnu potrebu za vrtićem.*

Roditelji koji su se izjasnili da će njihova djeca dolaziti u dječji vrtić moraju **potpisati izjavu** (koju će dobiti na mail nakon što nam dostave ispunjeni upitnik za roditelje) **i pridržavati se sljedećih epidemioloških mjera:**

**DOVOĐENJE I ODVOĐENJE**

* **Prije dolaska u dječji vrtić sebi i djetetu izmjeriti tjelesnu** temperaturu. Dijete se ne dovodi u vrtić u slučaju povišene tjelesne temperature (37,2° i veća) i drugih znakova zaraznih bolesti ili simptoma (respiratorni simptomi poput kašlja i kratkog daha).
* Vrata vrtića biti će zaključana te treba **pozvoniti i pričekati.** Ukoliko je više roditelja došlo u isto vrijeme treba držati razmak od 2 metra
* Dijete dovodi i odvodi iz ustanove **uvijek ista osoba** ili se izmjenjuju **maksimalno 2 iste odrasle osobe**.
* Dežurna osoba preuzima i predaje dijete i obilježeni ruksak s opremom.
* Potrebno je donijeti ruksak u kojem će biti **dupla rezervna robica** i koji će do daljnjega ostajati u vrtiću.

Ove će se upute prilagođavati aktualnoj epidemiološkoj situaciji, a svakako će se razmotriti potreba i mogućnost prilagodbe uputa nakon privih 14 dana primjene (uključujući neradne dane). Ove preporuke ne isključuju provođenje drugih preporuka sukladno aktualnoj i promijenjenoj epidemiološkoj situaciji.

Stručni tim

Dječji vrtić Pčelica Čazma